**Javni razpis**

Na podlagi 6. člena Zakona o Skladu Republike Slovenije za nasledstvo in visokem predstavniku Republike Slovenije za nasledstvo Ministrstvo za finance, Župančičeva 3, Ljubljana, objavlja javni natečaj za delovno mesto direktorjaSklada Republike Slovenije za nasledstvo.

Pogoji za opravljanje dela:

* najmanj univerzitetna izobrazba,
* najmanj 10 let delovnih izkušenj,
* da je državljan Republike Slovenije,
* da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* da zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Za delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se upoštevajo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Poleg navedenih pogojev mora kandidat izpolnjevati splošne pogoje, ki jih urejajo predpisi s področja delovnega prava.

Kandidat mora imeti dovoljenje za dostop do tajnih podatkov stopnje tajnosti tajno oziroma mora ob prijavi na prosto delovno mesto podati soglasje k varnostnemu preverjanju za izdajo dovoljenja za dostop do tajnih podatkov stopnje tajnosti tajno.

Kandidat mora k prijavi priložiti:

* v celoti izpolnjen [Europass življenjepis](https://europass.cedefop.europa.eu/editors/sl/cv/compose),
* pisno izjavo kandidata o izpolnjevanju pogojev glede zahtevane stopnje izobrazbe, iz katere mora biti razvidna stopnja in smer izobrazbe, datum (dan, mesec in leto) zaključka izobraževanja ter ustanova, na kateri je bila izobrazba pridobljena,
* pisno izjavo kandidata o vseh dosedanjih zaposlitvah, v kateri kandidat navede datum sklenitve (dan, mesec in leto) in datum prekinitve (dan, mesec in leto) delovnega razmerja pri posameznemu delodajalcu, ter kratko opiše delo, ki ga je opravljal pri tem delodajalcu;
* pisno izjavo kandidata o zahtevani stopnji oziroma izobrazbe na delovnih mestih, na katerih je opravljal delo pri posameznem delodajalcu,
* izjavo, da kandidat soglaša, da se bo zanj opravilo varnostno preverjanje za dostop do tajnih podatkov stopnje tajno v skladu z Zakonom o tajnih podatkih,
* pisno izjavo kandidata, v kateri izjavlja, da je državljan Republike Slovenije, da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev ter da zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
* soglasje kandidata, da za namen tega natečajnega postopka dovoljuje, da kadrovska služba Ministrstva za finance pridobi podatke iz 2. in 6. alineje iz uradnih evidenc. V primeru da kandidat z vpogledom iz uradnih evidenc ne soglaša, bo moral sam predložiti ustrezna dokazila.

Obravnavali bomo samo pravočasne in popolne vloge. Nepopolne vloge ne bodo uvrščene v izbirni postopek.

Naloge direktorja so:

* predstavlja in zastopa sklad,
* določa, organizira in vodi delo in poslovanje sklada,
* pripravlja finančni načrt in letno poročilo, ki ju predlaga nadzornemu svetu v sprejem,
* v soglasju z nadzornim svetom določa sistemizacijo delovnih mest,
* poroča nadzornemu svetu o poslovanju sklada,
* na zahtevo nadzornega sveta poroča o posameznih poslih v zvezi z upravljanjem namenskega premoženja oziroma drugimi zadevami, povezanimi s poslovanjem sklada,
* daje predloge in uresničuje sklepe nadzornega sveta,
* pripravlja gradiva in sodeluje na sejah nadzornega sveta,
* opravlja druge naloge, določene z Zakonom o Skladu Republike Slovenije za nasledstvo in visokem predstavniku Republike Slovenije za nasledstvo in aktom o ustanovitvi.

Direktorja imenuje in razrešuje Vlada Republike Slovenije na predlog ministra, pristojnega za finance, ob predhodnem soglasju nadzornega sveta.

Direktor bo imenovan za dobo štirih let z možnostjo ponovnega imenovanja. Delo bo opravljal na Skladu Republike Slovenije za nasledstvo, javni sklad, Župančičeva 3, Ljubljana oziroma v drugih uradnih prostorih, kjer Sklad Republike Slovenije za nasledstvo, javni sklad opravlja svoje naloge.

Delovno mesto direktorja Sklada Republike Slovenije za nasledstvo, javni sklad je uvrščeno v 58. plačni razred. Osnovna bruto plača na podlagi plačne lestvice znaša 4.303,74 evra bruto.

Kandidate vabimo, da pošljejo pisne prijave z življenjepisom in zahtevanimi izjavami v **15** **dneh** po objavi na naslov Ministrstvo za finance, Kadrovska služba, poštni predal 644, 1001 Ljubljana ali na elektronski naslov [gp.mf@gov.si](mailto:gp.mf@gov.si), pri čemer veljavnost prijave ni pogojena z elektronskim podpisom. Prijave lahko pošljete tudi po pošti z označbo »za javni natečaj številka 1002-24/2024 direktor Sklada RS za nasledstvo, javni sklad«.

Neizbrane kandidate bomo o izboru pisno obvestili v osmih dneh od imenovanja direktorja.

Za dodatne informacije o izvedbi objave pokličite magistro Vesno Zupančič Klarič na številko 01 369 6350.

V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.